Hwange nasjonalpark

Hwange nasjonalpark, tidligere Wankie National Park er Zimbabwes største nasjonalpark i utstrekning. Den ligger et par timers kjøring fra byen Victoria Falls ved Zambezifloden i Zimbabwe, og er kjent for sitt rike dyreliv. Nasjonalparkens areal er 14 651 km² og den har mer enn 100 dyrearter og 400 fuglearter. Den er blant annet kjent for sine flokker med afrikansk elefant, men også for sine ville rovdyr, som løve og afrikansk villhund.

Hwange nasjonalpark er inkludert i det internasjonale verneområdet Kavango-Zambezi Transfrontier Conservation Area (KAZA) som er et samarbeid mellom nabolandene Angola, Botswana, Namibia, Zambia og Zimbabwe.

Det arkeologisk interessante Bumbusi National Monument ligger i nasjonalparken.

Bildegalleri

Eksterne lenker 
 Zimparks: Hwange National Park (offisielt nettsted)  Besøkt 26. oktober 2019
 
 Kavango Zambesi Transfrontier Conversation Area (offisielt nettsted) Besøkt 21. november 2017

Nasjonalparker i Zimbabwe
Verneområder opprettet i 1928
Matabeleland North